OpenLLM-France/wikimedia huggingface dataset:
# Mikhaïl Ostrogradski

Mikhaïl Vassílievitx Ostrogradski, rus: Михаи́л Васи́льевич Острогра́дский ucraïnès: Миха́йло Васи́льович Острогра́дський Mikhaïlo Vassílovitx Ostrogradski (1801-1862), transliterat habitualment com a Ostrogradsky, fou un matemàtic rus.

## Vida i Obra

Ostrogradski va estudiar a l'Institut de Poltava i el 1816 va ingressar a la Universitat de Khàrkiv on va estudiar amb Timofei Ossípovski. El 1820, malgrat haver superat l'examen es van negar a donar-li el títol per raons religioses, ja que tan ell com Ossípovski van ser acusats de descreguts. El 1822, doncs, va marxar a París on va estudiar a la Sorbona i al Collège de France.
El 1828, retorna al seu país i s'instal·la a Sant Petersburg on presenta tres articles que són publicats per l'Acadèmia de Ciències de Sant Petersburg. El 1830 és escollit membre associat i el 1832 acadèmic de ple dret. Des de l'Acadèmia farà nombroses tasques, donant classes al mateix temps a l'Escola Naval, a l'Acadèmia d'Artilleria, al Institut de Mitjans de Comunicació i al Institut General de Pedagogia.
El 1847 va ser nomenat Inspector General per l'ensenyament de les matemàtiques a les escoles militars.
La majoria dels treballs d'Ostrogradski van aparèixer, en francès, a les publicacions de l'Acadèmia de Ciències de Sant Petersburg. Ostrogradski va establir les bases per la creació de l'escola matemàtica russa de Txebixov i va ser el primer exponent de l'escola russa de mecànica teòrica.

## Referències

* ↑ Agarwal & Sen, pàgina 245.
* ↑ Seneta, pàgina 1238.
* 1 2 3 4 Youschkevitch, Dictionary of Scientific Biography.

## Bibliografia

* Agarwal, Ravi; Sen, Syamal. Creators of Mathematical and Computational Sciences (en (anglès)). Springer, 2014. ISBN 978-3-319-10869-8.
* Seneta, E. «M. V. Ostrogradsky As Probabilist» (en (anglès)). Ukrainian Mathematical Journal, Vol. 53, Num. 8, 2001, pàg. 1237-1247. DOI: 10.1023/A:1013343525986. ISSN: 0041-5995.

## Enllaços externs

* O'Connor, John J.; Robertson, Edmund F. «Mikhaïl Ostrogradski» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Youschkevitch, Adolf Pavlovich. «Ostrogradsky, Mikhail Vasilievich». Complete Dictionary of Scientific Biography, 2008. [Consulta: 7 agost 2016].
# U

* Per a altres significats, vegeu «U (desambiguació)».
La U és la vint-i-unena lletra de l'alfabet català i cinquena de les vocals. El seu nom és u.
L'origen d'aquesta lletra es troba en la majúscula de la ve que a l'edat mitjana es va diferenciar com una altra lletra per distingir-ne els dos sons.

## Fonètica

En català representa el so de la vocal posterior més tancada /u/ (ruc, pallús) o la semivocal /w/ (babau).
En cas de complir les normes ortogràfiques d'accentuació s'escriurà sempre amb accent agut: Ú.
També es pot escriure amb dièresi (ü) per dos motius diferents:
* Per marcar que és hiat, quan la normativa no permet accentuar per diferenciar-ho: diürn, taüt.
* Per provocar la pronunciació de la lletra ü en els dígraf gue /ge/, gui /gi/, de manera que soni la u: pingüí /pingwí/,
Dialectalment i en l'escriptura antiga era utilitzat a València en lloc de la conjunció o i en el català oriental en lloc del pronom feble «ho».

## Significats de la lletra U

* Bioquímica: en majúscula és el símbol de l'uracil.
* Educació: Indica universitat.
* Lingüística: És el nom d'una llengua minoritària de la Xina.
* Química: en majúscula és el símbol de l'element químic Urani
* Matemàtiques: nom del nombre 1. La forma més simple de la majúscula (sense cursives ni adorns) és el símbol de la unió de conjunts. També indica unitat.

## Símbols derivats o relacionats

| Caràcter | Descripció | Unicode (maj./min.) | Html (maj./min.) | Notes d'ús |
| Ù | U amb accent greu | U+00D0 U+00F0 | &Ugrave; &ugrave; | català, italià, etc. |
| Ú | U amb accent agut | U+00DA U+00FA | &Uacute; &uacute; | català, castellà, hongarès, etc. |
| Û | U amb accent circumflex | U+00DB U+00FB | &Ucirc; &ucirc; | francès, gal·lès, etc. |
| Ü | U amb dièresi | U+00DC U+00FC | &Uuml; &uuml; | català, castellà, alemany, hongarès, etc. |
| Ũ | U amb titlla | U+0168 U+0169 | | lituà |
| Ŭ | U amb breu | U+016C U+016D | | esperanto |
| Ū | U amb màcron | U+016A U+016B | | pinyin |
| Ů | U amb cercle superior | U+016E U+016F | | txec |
| Ǔ | U amb anticircumflex | U+01D3 U+01D4 | | pinyin |
| Ű | U amb doble accent agut | U+0170 U+0171 | | hongarès |
| Ų | U amb ogonek | U+0172 U+0173 | | polski |
| Ụ | U amb punt inferior | U+1EE4 U+1EE5 | | |
Viccionari
# Tossal del Portell

El Tossal del Portell, és un cim de 1.566,1 metres d'altitud situat al límit dels termes municipals de Sarroca de Bellera i la Torre de Cabdella, al Pallars Jussà. Antigament era el lloc on es trobaven aquesta dos mateixos termes municipals amb el de Benés, de l'Alta Ribagorça, actualment integrat aquest darrer terme en el de Sarroca de Bellera.
El Tossal del Portell queda just al nord de l'enclavament de Larén, del terme de Senterada, i es pot considerar que s'hi inicia la Serra de Castellnou. És, a més, una mica al sud-est del poble de Castellvell de Bellera.
# Quan arriba setembre

Quan arriba setembre (títol original en anglès: Come September) és una pel·lícula estatunidenca dirigida per Robert Mulligan i estrenada el 1961. La cançó "Multiplication" va ser un èxit per Bobby Darin.. Aquesta pel·lícula ha estat doblada al català.

## Argument

El riquíssim industrial americà Robert Talbot, arribant molt més aviat que el setembre, com de costum, a la seva vil·la de la Riviera per passar tranquil·lament les seves vacances d'estiu, va de sorpresa en sorpresa: descobreix que el seu majordom Maurice aprofita la seva absència per llogar lucrativament la vil·la com a hotel. «L'establiment hoteler» és ocupat per una banda d'estudiantes americanes sobreexcitades acompanyades per un parangó de virtut que pertorbarà les cites amoroses de Robert amb la seva amiga del cor, Lisa. Aquesta, que estava a punt de casar-se amb un altre home, cansada de les seves eternes cites de setembre, sucumbeix encara una vegada a l'encant del seu amant. Però l'arribada d'un grup d'estudiants en busca d'aventures femenines encara complicarà la situació: Robert s'obliga a protegir la virtut de «les seves noies pensionades» martellejant-les que no és gratificant de cedir a la facilitat. Aquesta moral arriba a les orelles de Lisa que, ulcerosa, decideix deixar Robert que mai no li ha parlat de matrimoni. Al final d'una carrera-persecució, Robert atraparà Lisa per finalment casar-se amb ell.

## Repartiment

* Rock Hudson: Robert L. Talbot
* Gina Lollobrigida: Lisa Helena Fellini
* Sandra Dee: Sandy Stevens
* Bobby Darin: Tony
* Walter Slezak: Maurice Clavell
* Brenda De Banzie: Margaret Allison
* Rossana Rory: Anna
* Ronald Howard: Spencer
* Joel Grey
* Henry Bumstead

## Referències

* 1 2 esadir.cat. Quan arriba setembre. esadir.cat.
* ↑ «Come September». The New York Times.
# Quan Ling

Quan Ling (xinès simplificat: 权聆) (Wulidian, Jiangbei 1975 -) és una escriptora, guionista i directora de cinema xinesa.

## Biografia

Quan Ling va néixer el 1975 a Wulidian, districte de Jiangbei, a la municipalitat de Chongqing (Xina). El 1994, després de graduar-se a l'escola secundària, va anar a Tianjin per assistir a la universitat.

#### Activitat literària

Va publicar el seu primer conte l'any 1999. Escriu especialment contes, publicats a les principals revistes literàries com "Writer" (作家), "The Harvest" (收获) i "People's Literature'" (人民文学).
El 2006, el seu relat curt 处女公墓 (chǔnǚ gōngmù: Virgin's Cemetery) va rebre el premi de l'Associació de novel·listes de la Xina al millor relat curt. Es va publicar a la revista literària per internet, "Current Perspectives" (今天视野).
Quan s'ha declarat admiradora de l'escriptor estatunidenc Raymond Carver. El març del 2009 va publicar a Hunan Daily (湖南日报) un assaig titulat (卡佛的大教堂) (traduït com 'El gran amfiteatre de Carver') que és una reflexió sobre un recull de contes d'aquest autor, i d'alguna manera dona una idea de la seva estètica i de les seves fonts d'inspiració.

##### Premi Literari

El 2009, Quan va crear el premi literari "Cafe Short Story Award". El primer guardó va ser atorgat el maig del mateix any, a un relat breu d'un autor xinès que viu al Canadà, Chen He (陈河).

#### Directora de cinema

El 2008 va escriure el seu primer guió : "Desconegut" (陌生). El projecte cinematogràfic va guanyar el "Premi al projecte més creatiu" al Festival Internacional de Cinema de Shanghai el juny de 2010.
La pel·lícula la va fer la productora de Jia Zhangke, Xstream Pictures, i es va estrenar el 2013, sota el títol internacional " Forgetting to Know You", (陌生) i es va projectar a la Berlinale de l'any 2013)
El film es la història de la ruptura d'una parella i el final previst del seu matrimoni. Rodada a Baisha (白沙), al districte de Jiangqin on va néixer Quan, amb Tao Hong (陶虹) i Guo Xiaodong (郭晓冬) en els papers principals i el director i productor Zhang Yibai 张一白 en un "cameo".
El 2015, el guió de la pel·lícula "Human Evaporation" (人间蒸发) va guanyar el Premi especial i una bonificació de 100.000 iuans del Festival Internacional de Cinema de Pequín i va ser seleccionat directament per al Fòrum del Fons de Cineastes de la Xina al Mercat de Cinema de Canes.

## Referències

* 1 2 3 4 «chinese-shortstories.com». [Consulta: 27 gener 2023].
* 1 2 3 «权聆». [Consulta: 27 gener 2023].
* 1 2 sinocinema. «Review: Forgetting to Know You (2013) | Sino-Cinema 《神州电影》» (en anglès britànic). [Consulta: 27 gener 2023].
* ↑ «Quan, Ling (权聆)» (en anglès), 03-03-2021. [Consulta: 27 gener 2023].
# Tribunal Superior de Justícia d'Andalusia, Ceuta i Melilla

El Tribunal Superior de Justícia d'Andalusia, Ceuta i Melilla (en castellà: Tribunal Superior de Justicia de Andalucía, Ceuta y Melilla, abreviat TSJA) és el màxim òrgan del poder judicial en la comunitat autònoma espanyola d'Andalusia i a les ciutats autònomes de Ceuta i Melilla. Té la seva seu al palau de la Cancelleria, a Granada.

## Sales

L'alt tribunal andalús està integrat per tres sales amb jurisdicció a l'àmbit autonòmic:
* Sala Civil i Penal
* Sala Contenciosa Administrativa (tres seccions)
* Sala Social (tres seccions)

## Presidència

El president del TSJ és nomenat pel rei d'Espanya per a un període de 5 anys a proposta del Consell General del Poder Judicial.

### Llista de presidents

Informació actualitzada per un bot. Els canvis manuals es perdran quan s'actualitzi!
| Titular | Des de | Fins a | Duració (en anys) | Gènere | Lloc de naixement |
| Augusto Méndez de Lugo y López de Ayala | (1995) | (2010) | 14–15 | masculí | Madrid |
| Lorenzo Jesús del Río Fernández | (2010) | | | masculí | Jódar |
| Andrés Márquez Aranda | (1989) | (1991) | 1–2 | masculí | Cuevas Bajas |
| Manuel Rodríguez López | (1992) | (1995) | 2–3 | masculí | Granada |
| Juan Ignacio Pérez Alférez | (1991) | (1992) | 0–1 | masculí | Priego de Córdoba |

## Referències

* ↑ «C.G.P.J - Historia del TSJA». [Consulta: 4 març 2023].
* ↑ «C.G.P.J - Composición». [Consulta: 4 març 2023].

## Enllaços externs

* Pàgina oficial del Tribunal Superior de Justícia d'Andalusia, Ceuta i Melilla
# Radical

«Radical» té aquests significats:
* Botànica: Tubercle radical, vegeu arrel (botànica)
* Fonologia: Les consonants radicals són un tipus de consonants. Vegeu punt d'articulació.
* Lingüística: Radical (lingüística), element lingüístic comú separat espontàniament per la comparació amb una sèrie de mots emparentats que porta la idea comuna a tots ells.
* Matemàtiques:Radical (matemàtiques), símbol utilitzat per indicar l'arrel enèsima d'una quantitat o expressió (normalment un nombre o un polinomi
* Política: Radical (política), individus o partits l'extrem dret o esquerrà, o simplement d'una classe extrema
* Química: Radical químic grups d'àtoms que resten inalterats al llarg de transformacions químiques diverses, contraposat a grup funcional
* Partit Radical, diversos partits
# Psychoda quasisetigera

Psychoda quasisetigera és una espècie d'insecte dípter pertanyent a la família dels psicòdids que es troba a Mèxic (els estats de Veracruz i Campeche), Costa Rica i Nicaragua.

## Referències

* ↑ uBio (anglès)
* 1 2 Ibáñez-Bernal, S., 2008. New Records and Descriptions of Mexican Moth Flies (Diptera: Psychodidae, Psychodinae). Transactions of the American Entomological Society. 134:87-131.
* 1 2 Catalogue of Life (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Psychoda quiniversa

Psychoda quiniversa és una espècie d'insecte dípter pertanyent a la família dels psicòdids que es troba a Centreamèrica: Costa Rica, incloent-hi les províncies de Guanacaste i Heredia.

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Instituto Nacional de Biodiversidad de Costa Rica Arxivat 2016-03-04 a Wayback Machine. (castellà)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Cordeiro, D. & Bravo, F., 2008. A new species of viviparous moth fly (Diptera, Psychodidae, Psychodinae) from the Brazilian Amazon. Biota Neotrop., 8(2): 115-119. Arxivat 2018-04-16 a Wayback Machine.

## Enllaços externs

* ION (anglès)
# Racionalització (psicologia)

La racionalització és un mecanisme de defensa que consisteix a justificar les accions (generalment les del mateix subjecte) de tal manera que eviten la censura. Es tendeix a donar amb això una «explicació lògica» als sentiments, pensaments o conductes que d'una altra manera provocarien ansietat o sentiments d'inferioritat o de culpa; d'aquesta manera una racionalització o un transformar en pseudoraonable quelcom que pot facilitar actituds negatives siguen per al mateix subjecte o per al seu proïsme. Un exemple és el cas d'una persona que empra humor càustic en una relació interpersonal, i ho justifica interpretant-lo com "joc" o "diversió", i no com una crítica o actitud agressiva. És important fer notar que, per a ser considerada racionalització, el subjecte ha de creure en la solidesa del seu argument, no utilitzant-lo com una simple excusa o engany conscient.

## Vegeu també

* Psicoanàlisi
# Triplachne

Triplachne és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* T. nitens (Guss.) Link
# Rafael Albiñana Marín

Rafael Albiñana Marín (L'Alcúdia de Crespins, 18 de gener de 1869 - València, 21 de febrer de 1925). Advocat i polític valencià.
Va estudiar batxillerat a l'Institut de Segon Ensenyament de Sant Pau (actual Lluís Vives) de València (1885)
Pertanyia a una família de polítics liberals. Tant el seu pare, Francisco Albiñana Rodríguez, natural de l'Olleria, com el seu germà, José Albiñana Marín, i nebot, José Aparicio Albiñana, van ser diputats provincials pel districte d'Ontinyent-Enguera.
Afiliat al partit liberal i, després al demòcrata, va ser elegit diputat provincial pel districte de Xàtiva-Albaida en els anys 1898-1903 i 1907. El 24 d'octubre de 1909 va tornar a ser elegit diputat i nomenat president de la Diputació de València. Després de la mort de José Canalejas, en 1912,gran amic seu, va voler retirar-se de la política però els seus companys de partit el van proposar per a regidor de l'ajuntament de València, on va estar fins a 1920 que deixà definitivament la política.
Durant l'any i mig de presidència el més significatiu va ser l'Exposició Nacional de 1910 i la visita de la reina a la ciutat de València, a més fer les gestions per aconseguir una beca per estudiar a l'estranger al xiquet José Iturbi Bágena, de 14 anys. Un dels seus objectius va ser la reforma dels centres benèfics gestionats per la Diputació de València: la Casa de la Beneficència i la Casa de la Misericòrdia. Va voler portar a terme un interessant projecte pedagògic que consistia en l'intercanvi d'asilats amb els dels millors centres europeus, amb la finalitat d'augmentar la cultura dels xiquets, a més de conèixer els centres europeus i copiar d'ells les millores oportunes. Posar en pràctica un programa pedagògic basat en la filosofia krausista: formar un home nou fruit de l'educació.
Després de deixar la Diputació de València va continuar defensant els postulats krausistes. La seua batalla a favor de l'educació el va portar a la Institución para la Enseñanza de la Mujer de Valencia. Entre los años 1913 y 1915 fue presidente-rector de dicha institución, además de profesor.
Rafael Albiñana va formar part de la Junta de Govern del Col·legi d'Advocats de València i va ser magistrat suplent de l'Audiència de València des de 1924 fins a la seua mort, el 21 de febrer de 1925. A més de l'advocacia i la política també va ser crític d'Art, president del Cercle de Belles Arts de València, i col·leccionista.

## Referències

* ↑ Diccionario biográfico de políticos valencianos, 1810-2003. València: Institució Alfons el Magnànim, 2003.
* ↑ Reig Ferrer, Ana Mª. El compromiso social de un politico krausista. Rafael Albiñana y la Institución para la Enseñanza de la Mujer de Valencia,, 2012.
# Udall

Udall és una població dels Estats Units a l'estat de Kansas. Segons el cens del 2000 tenia 794 habitants.

## Demografia

Segons el cens del 2000, Udall tenia 794 habitants, 302 habitatges, i 221 famílies. La densitat de població era de 638,7 habitants/km².
Dels 302 habitatges en un 41,1% hi vivien nens de menys de 18 anys, en un 59,6% hi vivien parelles casades, en un 10,3% dones solteres, i en un 26,8% no eren unitats familiars. En el 24,2% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,16.
Per edats la població es repartia de la següent manera: un 32,2% tenia menys de 18 anys, un 10,5% entre 18 i 24, un 27,7% entre 25 i 44, un 18,6% de 45 a 60 i un 11% 65 anys o més.
L'edat mediana era de 28 anys. Per cada 100 dones de 18 o més anys hi havia 94,9 homes.
La renda mediana per habitatge era de 37.639 $ i la renda mediana per família de 42.981 $. Els homes tenien una renda mediana de 34.750 $ mentre que les dones 20.227 $. La renda per capita de la població era de 16.202 $. Entorn del 4,8% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Udall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Udall». American Fact Finder. Oficina del Cens dels Estats Units, 12-01-2010.
# Underground Luxury

Underground Luxury (literalment «Luxe Subterrani») és el tercer àlbum d'estudi del raper estatunidenc B.o.B, publicat el 17 de desembre del 2013 sota les discogràfiques Rebel Rock, Grand Hustle i Atlantic Records. L'àlbum inclou artistes convidats com 2 Chainz, Chris Brown, Future i T.I., entre d'altres.
# Pteronotus (subgènere)

Pteronotus és un subgènere de ratpenats de la família dels mormoòpids que viuen a les Amèriques. Les dades genètiques donen suport al monofiletisme d'aquest grup.

## Taxonomia

* Ratpenat d'esquena nua de Davy (P. davyi)
* P. fulvus
* Ratpenat d'esquena nua de Suapure (P. gymnonotus)

## Referències

* ↑ Pteronotus a Mammal Species of the World (MSW) (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Pteronotropis hubbsi

Pteronotropis hubbsi és una espècie de peix cipriniforme de la família dels ciprínids.

## Morfologia

Els mascles poden assolir els 6 cm de longitud total.

## Distribució geogràfica

Es troba a Nord-amèrica.

## Referències

* ↑ Fowler H. W. 1935. Notes on South Carolina fresh-water fishes. Contrib. Charleston Mus. v. 7. 1-28.
* ↑ BioLib (anglès)
* 1 2 FishBase (anglès)
* ↑ UICN (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland. Estats Units.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pteronotropis merlini

Pteronotropis merlini és una espècie de peix cipriniforme de la família dels ciprínids.

## Morfologia

Els mascles poden assolir els 5,4 cm de longitud total.

## Distribució geogràfica

Es troba als Estats Units.

## Referències

* ↑ Fowler H. W. 1935. Notes on South Carolina fresh-water fishes. Contrib. Charleston Mus. v. 7. 1-28.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Suttkus, R. D. & M. F. Mettee. 2001. Analysis of four species of Notropis included in the subgenus Pteronotropis Fowler, with comments on relationships, origin, and dispersion. Geol. Surv. Alabama Bull. 170: 1-50.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.